kardosdrur/scandi-wiki huggingface dataset:
Star Wars Battlefront (2015)

Star Wars Battlefront  er et action shooterspil udviklet af EA Dice, med hjælp fra Criterion Games, og udgivet af Electronic Arts (EA). Spillet baseret på Star Wars-filmserien, er det tredje spil i Star Wars:Battlefront serien. Spillet ses som en reboot af Battlefrontserien i stedet for en efterfølger. Spillet blev udgivet i november 2015, spillet fik blandede anmeldelser fra kritikere. Selv om de blandede anmeldelser er stadig set som en succes, og har solgt over 12 millioner eksemplarer.

Kilder

https://www.ea.com/da-dk/games/star-wars/star-wars-battlefront

https://gaz.wiki/wiki/da/Star_Wars_Battlefront_(2015_video_game)

https://www.cinemablend.com/games/Star-Wars-Battlefront-Review-Reboot-Isn-t-Everyone-100547.html
Computerspil fra 2015
Electronic Arts-spil
First-person shooter
LucasArts-spil
PlayStation 4-spil
Windows-spil
Legoland Malaysia Resort

Legoland Malaysia Resort er en temapark i Iskandar Puteri, Johor, Malaysia med over 40 forlystelser, shows og attraktioner. Det er den første Legoland-park i Asien og den sjette ved dens etablering. Parken blev åbnet 15. september 2012 med officiel indvielse 22. september 2012 af sultan Ibrahim Ismail af Johor.

Udover selve temaparken er der blevet etableret andre attraktioner med Lego som tema i nærheden. Legoland Water Park åbnede således i 2013 som et vandland med Lego som tema. I 2014 fulgte Legoland Hotel ved temaparken. Hotellet er bygget efter aftale mellem selskabet og LL Themed Hotel Sdn Bhd, et joint-venture-selskab ejet af Destination Resorts and Hotels Sdn Bhd og Iskandar Harta Holdings Sdn Bhd. Etableringen ad Legoland Malaysia Resort og vandlandet kostede 720 mio. RM, mens hotellet kostede 190 mio. RM.

Noter

Eksterne henvisninger 

 Officiel hjemmeside

Etableret i 2012
Forlystelsesparker i Malaysia
Johor
Malaysia Resort
Vandlande
Feriecentre
Pastor Maldonado

Pastor Rafael Maldonado Motta (født 9. marts 1985 i Maracay) er en venezuelansk racerkører, der kørte Formel 1 fra  til  for Williams og Lotus. 

Før han kom i Formel 1, vandt han GP2 Series-mesterskabet i 2010 foran Sergio Pérez. Han blev den første venezuelaner til at vinde et Formel 1-løb, da han i  vandt det spanske grand prix. Ved løbet havde han også karrierens eneste pole position.

Maldonado skulle i 2016-sæsonen have kørt for Renault F1, men problemer med betalingen fra hans personlige sponsor, olieselskabet PDVSA, gjorde at aftalen faldt til jorden, og hans sæde blev overtaget af Kevin Magnussen.

Referencer

Eksterne henvisninger 

 Pastor Maldonados officielle hjemmeside 
 

Formel 1-kørere fra Venezuela
Maracay
Albert Popwell

Albert Popwell (15. juli 1926 – 9. april 1999) var en afroamerikansk teater-, tv- og filmskuespiller med en karriere, som spændte over seks årtier.
Popwell blev født og voksede op i New York City, hvor han startede en karriere som professionel danser, før han uddannede sig som skuespiller. Han fik sin debut i denne profession på Broadway i en alder af 16 år i forestillingen The Pirate. Han døde af komplikationer i forbindelse med en hjerteoperation i 1999.

Karriere 
Popwell blev castet til en lang række tv-serier, men er formentlig bedst kendt for sin optræden I fem film med Clint Eastwood, første gang i Coogan's Bluff og senere i de første fire film i serien om Dirty Harry. Popwell blev som såret bankrøver udsat for den berømte "Do you feel lucky?"-monolog i den første Dirty Harry-film. Popwell havde rollen som en koldblodig morder i Dirty Harry går amok og rollen som Big Ed Mustapha i Dirty Harry renser ud. I Dirty Harry vender tilbage er han derimod politiofficer på Dirty Harrys side i konflikten med en bande kriminelle. Det var oprindeligt meningen, at han også skulle spille en større birolle i Dødsspillet, men på grund af uoverensstemmelser om honoraret blev dette ikke til noget.
  
Hans sidste film var i en rolle, hvor han spillede overfor Sharon Stone i filmen Scissors. Han døde otte år senere I en alder af 72 år som følge af komplikationer efter en hjerteoperation.

Filmografi i udvalg 
 Coogan's Bluff (1968)
 De 7 fra Texas (1968)
 Dirty Harry (1971)
 Search (1972)
 Distrikt 87 Boston City (1972)
 Dirty Harry går amok (1973)
 Menneskejagt på liv og død (1973)
 Dynamitpigen (1973)
 Columbo (episode: "A Friend in Deed", 1974)
 The Single Girls (1974)
 Dynamitpigen eksploderer igen (1975)
 The Streets of San Francisco (episode: "Poisoned Snow", 1975)
 Sanford and Son (episode: "Sanford and Gong", 1976)
 Dirty Harry renser ud (1976)
 The Buddy Holly Story (1978)
 Dirty Harry vender tilbage (1983)
 The A-Team (episode: "The Out-Of Towners", 1983)
 Magnum, P.I. (episode: "Missing Melody", 1986)
 Who's That Girl (1987)
 The Siege of Firebase Gloria (1989)
 Scissors (1991)

Referencer

Eksterne henvisinger 
 
 

Skuespillere fra USA
Kittlitz (Lauenburg)

Kittlitz er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kittlitz ligger ca 10 sydøst for Ratzeburg og 13 km nordøst for Mölln. I kommunen ligger godserne Goldensee og Niendorf ved Schaalsee samt bebyggelserne Butz, Vogtstemmen og Rosenhagen.

Kommunen ligger i området Schaalsee-Seenplatte Naturpark Lauenburgische Seen ved grænsen til delstaten Mecklenburg-Vorpommern.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Formula Rossa

Formula Rossa er en rutsjebane beliggende i forlystelsesparken Ferrari World på Yas i Abu Dhabi. Siden åbningen i 2010 har den med en topfart på 240 km/t været verdens hurtigste rutsjebane, hvor den tog titlen fra Kingda Ka i amerikanske Six Flags Great Adventure.

Banen er 2.070 meter lang og 52 m høj, og bygget af den schweiziske virksomhed Intamin. Vognene bliver drevet af et hydrauliske accelerations-system, der sender hastigheden fra 0 til 100 km/t på 2,9 sekunder, og topfarten på 240 km/t nåes på 4,9 sekunder. På grund af den høje hastighed, skal alle passagerer bære beskyttelsesbriller under kørslen. Den højeste g-påvirkning under acceleration er 4,8, og én tur tager 1.32 minut.

Referencer

Eksterne henvisninger 

 

Rutsjebaner
Abu Dhabi
Etableret i 2010
Ferrari
Favoriten

Favoriten kan henvise til

 Favoriten (Wien), en bydel i Wien
 Favoriten (film), en dansk stumfilm fra 1917
Penzing

Penzing kan henvise til

 Penzing (Wien), en bydel (Bezirk) i Wien
 Penzing (Bayern), en kommune i Bayern
Don Messick

Don Messick (7. september 1926 - 24. oktober 1997) var en amerikansk tegnefilmsdubber bag mange af Hanna-Barbera´s tegnefilm. Han var nok bedst kendt som stemmen bag Scooby-Doo.

Eksterne henvisninger 
 

Tegnefilmsdubbere fra USA
Annfinnur Heinesen

Annfinnur Heinesen (født i 1976 i Klaksvík) er en færøsk skuespiller og instruktør og nuværende direktør ved Færøernes Folkehøjskole. Han blev uddannet ved Skuespillerskolen ved Odense Teater, og har også studeret statskundskab ved Københavns Universitet. Han har arbejdet som skuespiller både i teater og i TV-serier og kortfilm. Han er også instruktør og har instureret sanglegene Jesus Christ Superstar i 2010 og Audition i 2012, der blev opført i Thorshavn. Hann har arbejdet i Kringvarp Føroya, i den Nordatlantiske Gruppe i Folketinget og for DR-Nyheder (21 Søndag). Han har været tilknyttet kulturprojektet Ung í Føroyum, Tjóðpallur Føroya, Leikhúsið Gríma (1997-98), Odense Teater (1999-2003), Det Ny Teater (København) (2004-05), Det Kongelige Teater (2004), Betty Nansen Teatret (2005-06) og Aldubáran (2006-07). Siden 2014 har han været direktør Føroya Fólkaháskúli (Færøernes Folkehøjskole).

Karriere

Skuespiller i film og TV-serier 
Annfinnur Heinesen har medvirket i disse film:
2013 - Munch, kortfilm af Jónfinn Stenberg (vandt Publikumprisen ved Geytin 2013)
 2012 - Buzz Aldrin, hvor ble det av deg i alt mylderet? (TV-serie) - Spillede rollen som Palli, norsk TV-serie i 4 afsnit, der blev indspillet i Norge og på Færøerne.
2010 - Lulu & Leon - fængselsbetjent i Glædelig f#@king jul.

Skuespiller i teater 
Tóm rúm, Hann, Tjóðpallur Føroya, 2014.
Dreymar jóansøkunátt
Oliver Twist
Skeyk
Kvinnan í svørtum
Søgan um ein soldát
Meðan vit bíða eftir Godot
Aeneas - et fejlfarvet helteepos
Sound of Music
Beauty and the Beast
Richard 3.
En ikke ubetydelig historie
Chaos-Cosmos
Terningerne er kastede
 Krystalnatten
 Veiða Vind
 Magnus Musikus
 Boðberissekkurin

Instruktør 
2012 - Audition, sangleg
2010 - Jesus Christ Superstar, sangleg

Noter 

Skuespillere fra Færøerne
Teaterskuespillere fra Færøerne
Teaterinstruktører fra Færøerne
Baltasar Kormákur

Baltasar Kormákur Samper (født 27. februar 1966), med kunstnernavnet Baltasar Kormákur, er en islandsk teater- og filminstruktør, skuespiller og filmproducent, der er bedst kendt for at have instrueret filmene 101 Reykjavík, Hafið, A Little Trip to Heaven (med Julia Stiles og Forest Whitaker), Jar City (baseret på Arnaldur Indriðason bog Mýrin), Contraband og 2 Guns (med Mark Wahlberg og Denzel Washington). Hans far er den spanske kunstmaler Baltasar Samper. Kormákur har vundet flere filmpriser, både islandske og internationale.

Skuespillerkarriere 
Han er uddannet skuespiller fra den islandske teaterskole og spillede med i flere store teaterproduktioner blandt andet Hair i 1994. Senere dannede han sit eget teaterfirma ved navn Castle in the Clouds. Hans første større filmrolle kom med Júlíus Kemps film Veggfódur Erotisk Astarsaga i 1993. Senere kom han til at arbejde sammen med nogle af Islands mest fremtrædende instruktører som Egill Eðvarðsson i Agnes (1995) og Friðrik Þór Friðriksson med Djævleøen (1997). Hans rolle i The Split (1999) gjorde ham til en af de største filmstjerner på Island.

Filminstruktør 
I 2000 instruerede Kormákur sin første film Rock in Reykjavik, som han selv spillede med i. To år senere instruerede han 101 Reykjavik, som blev en stor succes både i Island og internationalt og endte med at vinde Discovery-prisen på Toronto-filmfestivalen. Efter dette lå vejen til Hollywood åben, men Kormákur valgte i stedet at blive på Island og fortsætte at producere film i Reykjavik. Den næste filmen Kormákur instruerede var The Sea i 2002, der også blev en international prisvinder og blev den første islandske film, som fik relativt god indtjening i udlandet. Derefter gik Kormákur over til at lave engelsksprogede film, men har fortsat stor indflydelse på den islandske filmindustri.

Filmografi (som instruktør) 
 101 Reykjavík (2000)
 The Sea (Islandsk: Hafið) (2002)
 A Little Trip to Heaven (2005)
 Jar City (Islandsk: Mýrin) (2006)
 White Night Wedding (Islandsk: Brúðguminn) (2008)
 Inhale (2010)
 Contraband (2012)
 The Deep (2012)
 2 Guns (2013)
 The Missionary (2013)
 Everest (2015)
 Reykjavik (2015/2016)
 Trapped (2015/2016)

Filmografi (som skuespiller) 
 Devil's Island (1996) som Baddi
 Angels of the Universe (2000) som Óli
 No Such Thing (2001) som Dr. Artaud
 Me and Morrison (2001) som Askildsen
 Reykjavík-Rotterdam (2008) som Kristófer

Noter

Eksterne henvisninger 

 

Skuespillere fra Island
Filminstruktører fra Island
Personer fra Reykjavik
Husebybakken Station

Husebybakken Station (Husebybakken stasjon) var en metrostation på Kolsåsbanen på T-banen i Oslo, der eksisterede i to omgange.

Den første station eksisterede fra 1942 til 19. juni 1961.

Den anden station blev oprettet 31. juli 2006 som midlertidig endestation for togene på Kolsåsbanen, mens den blev opgraderet til metrostandard. Stationen, der lå ved Husebybakken i Montebello, erstattede desuden Montebello Station. Den midlertidige station lukkede 31. maj 2008, for at den inderste del af Kolsåsbanen mellem stationen og Sørbyhaugen også kunne blive opgraderet. Mens dette stod på, vendte togene i stedet på Holmen på Røabanen. 18. august 2008 vendte de tilbage til Kolsåsbanen, hvor Montebello samtidig blev genåbnet.

Nedlagte T-banestationer i Oslo
Etableret i 1942
Ophørt i 1961
Etableret i 2006
Ophørt i 2008
Lysakerelven Station

Lysakerelven Station (Lysakerelven stasjon) var en metrostation på Kolsåsbanen på T-banen i Oslo. Stationen blev lukket 1. juli 2006, da Kolsåsbanen skulle opgraderes til metrostandard. Den og den gamle Bjørnsletta Station blev i stedet erstattet af en ny Bjørnsletta Station, der åbnede 17. august 2010, omtrent midt mellem de to gamle stationer.

Eksterne henvisninger 

Nedlagte T-banestationer i Oslo
Etableret i 1942
Ophørt i 2006
Merradalen Station

Merradalen Station (Merradalen stasjon) var en station på Kolsåsbanen på T-banen i Oslo, der lå nær en bro over Merradalen. Stationen åbnede sammen med banen fra Sørbyhaugen til Jar i 1942. Den blev lukket 5. juli 1957 og erstattet af 
Ullernåsen.

Noter 

Nedlagte T-banestationer i Oslo
Etableret i 1942
Ophørt i 1957
Norsk Jernbaneklubb

Norsk Jernbaneklubb (NJK) er en forening for norske jernbaneentusiaster. Foreningen blev stiftet 22. maj 1969 og har hjemsted i Oslo. Formanden er Ole K. Richenberg.

NJK driver blandt andet veteranbanerne Krøderbanen i Buskerud og Gamle Vossebanen i Hordaland. Desuden restaurerer man ældre jernbanematriel og kører med veterantog på det landsdækkende jernbanenet under navnet Norsk Museumstog. Derudover udgiver foreningen medlemsbladet På Sporet og en hjemmeside med tilhørende forum og en database om stationer og rullende materiel. Det meste af arbejdet i foreningen sker på frivilligt basis.

Eksterne henvisninger 
Norsk Jernbaneklubb

Jernbanetransport i Norge
Jernbaneklubb
Etableret i 1969
Red Bull Junior Team

Red Bull Junior Team er et talentprogram, der drives af det østrigske energidrikselskab Red Bull GmbH, der sigter mod at identificere potentielle fremtidige racerkører-talenter til formelbil-klasserne. De unge talentfulde kørere der er en del af programmet, modtager finansiering og støtte fra Red Bull, samtidig med at de konkurrere i lavere klasser.

Historie 

Red Bull Junior Team blev oprettet i 2001 som Red Bulls europæiske program, mens det lignende Red Bull Driver Search som nu er lukket, var en amerikansk udgave baseret på den samme idé. Det var i drift fra 2002 til 2005, og blandt kørerne derfra var Scott Speed, der kørte i Formel 1 for Toro Rosso i  og .

Programmet har været en succes i den forstand, at det har bragt en række kørere ind i Formel 1. I  blev Christian Klien den første Red Bull junior-kører, som kørte i Formel 1, mens Sebastian Vettel i 2008 blev den første fra Red Bull-junior der vandt et Formel 1-løb. Red Bull ejer to hold i Formel 1, det største team Red Bull Racing, og Scuderia Toro Rosso, det tidligere Minardi. Scuderia Toro Rosso blev erhvervet i 2005, med det specifikke formål at give plads i Formel 1 for de unge kørere i junior-programmet.

Red Bull Junior Team-kørere som har kørt i Formel 1

Referencer

Eksterne henvisninger 
 Red Bull Junior Teams officielle hjemmeside  

Junior Team
Etableret i 2001
Bilsport
The Voice UK

The Voice UK er et britisk talentshow, opfundet af John de Mol, og baseret på det hollandske koncept: The Voice of Holland.

Programmet havde premiere på BBC One, den 24 marts 2012. Der er fire forskellige stages i programmet: Blind auditions, battle runden, knockout runden og liveshows. Vinderen modtager 100,000 pund og en pladekontrakt med Universal Music.

Sæsonoverblik

Eksterne henvisninger 
 

Tv-programmer fra Storbritannien
Tv-underholdningsprogrammer
Tv-programmer fra BBC
Tv-programmer fra ITV
Catchphrase

En catchphrase er et udtryk, der bliver gentaget mange gange. De stammer ofte fra populærkultur og kunst og spredes typisk gennem en blanding af massemedier (som litteratur, film, fjernsyn, radio) og ved mund-til-mund. Nogle er blevet "varemærker" eller "signaturer" for den person, fraser stammer fra, og de kan gøre at skuespillere bliver typecastet (på både godt og ondt) til bestemte roller.

Eksempler er "Go ahead, make my day", der bliver sagt af Clint Eastwoods Harry Callahan i filmen Dirty Harry vender tilbage og "I'll be back", som Arnold Schwarzeneggers robotkarakter siger i Terminator 1984.

Kultur 
Ifølge professor i psykologi på Kansas State University Richard Harris, som har forsket i, hvorfor folk kan lide at citere film i hverdagen har sagt: "Folk gør det for at føle sig godt tilpas, for at få andre til at grine, og for at få sig selv til at grine". Alle deltagerne i undersøgelsen havde brugt filmcitater i en samtale. "De citerer hovedsageligt komedier, dramaer og actionfilm." Gyserfilm, musicals og børnefilm bliver stort set aldrig citeret.

Se også 
 Buzzword
 Catchphrase (britisk game show)
 Kliché
 Meme
 Set phrase
 Slogan
 Snowclone
 Trademark look

Referencer

Yderligere læsning 
 
  (previously published as: From Hue and Cry to Humble Pie in 2000)
 Partridge, Eric (1894–1979) ed. Beale. A Dictionary of Catch Phrases, American and British, from the sixteenth century to the present day (enlarged trade paperback edition) Lanham, Maryland: Scarborough House, 1992. . E-book

Eksterne henvisninger 

 Catch Phrase at TV Tropes

Ordtyper
Jacob Dalgaard

Jacob Dalgaard (født 26. august 1968 i Hørsholm, død 10. februar 2016), søn af journalist Poul Dalgaard (der i 1949 modtog Cavlingprisen for sin dækning af Edderkopsagen), var en dansk barneskuespiller, der huskes for sin rolle som den anden af fire Daniel Skjern i Matador.

Uddannelse og karriere 
Rollen som Daniel Skjern blev Jacob Dalgaards eneste egentlige TV-rolle, men han spillede dog noget teater som ung, og han havde et musisk talent, som gjorde, at han som voksen bl.a. sang tenor i Københavns Bachkor og hans seneste offentlige optræden med koret var i december 2015.

Jacob Dalgaard blev student fra Birkerød Gymnasium i 1987 og begyndte derefter at studere studere jura ved Københavns Universitet, hvor han blev bachelor i jura i 1993. Derefter skiftede han i 1994 til at studere russisk fra samme universitet, dette studie blev dog aldrig færdiggjort. Sprogstudiet indledte han allerede i 1993 i Rusland, hvor han boede, arbejde og studerede (Sankt Petersborgs Statsuniversitet) frem til året efter. Således var han bl.a. oversætter og radiospeaker ved Radio Moskva (Ruslands Stemme). Derudover tog han også en række andre kurser som f.eks. oldgræsk og kirkeslavisk.

Udover arbejdet som oversætter arbejdede Jacob Dalgaard gennem årene i flere forskellige erhverv. Han var sagsbehandlervikar i bl.a. Danske Bank (Høje-Taastrup) og i Erhvervs- og Byggestyrelsen og havde også været informationsmedarbejder i Københavns Turistinformation og arbejde også i en periode indenfor telemarketing samt en kortere periode som tjener og fra 2009 fungerede han også som kordegn eller kordegnevikar i forskellige sogne, bl.a. Torup Sogn.

Privatliv 
Han mødte Anne Marie Lawætz i 2000, og sammen fik de en datter. De gik dog fra hinanden igen efterfølgende.

Jacob Dalgaard tillagde sine familieforhold en vanskellig opvækst, og med tiden udviklede han også en psykisk sygdom, der manifesterede sig periodisk, og som i sidste ende tog livet af ham.

Jacob Dalgaard blev bisat fra Bistrup Kirke onsdag d. 24. februar 2016.

Filmografi 
 Matador: Afsnit 8, & 10-12 (sendt 1. gang i 1979)

Referencer

Eksterne henvisninger 
 

Personer fra Birkerød
Skuespillere fra Danmark
Klein Zecher

Klein Zecher er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
I kommunen ligger ud over Klein Zecher landsbyerne Hakendorf og Marienstedt. Klein Zecher ligger lidt vest for Schaalsee i Naturpark Lauenburgische Seen og grænser mod syd til delstaten Mecklenburg-Vorpommern.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Sygedagpenge

Sygedagpenge udbetales til personer, der er uarbejdsdygtige i en vis grad på grund af sygdom, dette bliver betalt af arbejdsgiver eller kommunale/nationale myndighed, det er dog ikke givet, at dette er en ret i alle lande, da der er mange arbejdsmarkedsmodeller end blot den danske model.

Danmark 
I Danmark har Lønmodtagere og ledige med ret til dagpenge og selvstændige erhvervsdrivende ret til sygedagpenge. Sygedagpenge udbetales til personer, der er uarbejdsdygtige, og når uarbejdsdygtigheden skyldes sygdom. Sygemeldte kan modtage sygedagpenge i et år. I visse tilfælde er det muligt at forlænge perioden i et eller to år. Man kan modtage sygedagpenge, hvis man er uarbejdsdygtig, og når uarbejdsdygtigheden skyldes egen sygdom. Ens arbejdsgiver og kommune kan kræve, at man skal dokumenterer ens sygdom, blandt andet ved hjælp af en erklæring fra egen læge.

Sygedagpenge er en økonomisk kompensation for det bortfald af lønindkomst, der opstår ved sygefraværet. Det er således en betingelse for at få sygedagpenge, at man har tilknytning til arbejdsmarkedet. Det er kommunen, der træffer afgørelse, om man har ret til sygedagpenge.

For at få sygedagpenge skal man som hovedregel:
 Bo i Danmark
 Betale skat af sin indtægt i Danmark
 Opfylde et nærmere fastsat krav om beskæftigelse.

Sygedagpengene udgjorde i 2022 højest 4.465  (120,68 ).

Reform af sygedagpengene i 2013 
Den 7. februar 2013 præsenterede beskæftigelsesminister Mette Frederiksen regeringens forslag til en ny model for sygedagpenge. Den 11. juni 2014 vedtog Folketinget at indfase sygedagpengereformen i to tempi. Første del af den nye lovgivning trådte i kraft 1. juli 2014 og sidste del 5. januar 2015. Et grundelement i loven er, at alle, der er sygemeldt i mere end 8 uger, fremover skal have adgang til en hurtigere opfølgning i kommunalt regi, samt revurderet deres sag inden 22 uger fra sygemeldingen. Efter seks måneder kan den sygemeldte i stedet for dagpenge blive overført til at modtage en lavere ydelse på niveau med kontanthjælp.

Regeringens forslag indebærer blandt andet, at sygemeldte med livstruende sygdommme, fremover skal have ubegrænset adgang til sygedagpenge, mens de er syge. Det drejer sig om i alt 11 livstruende sygdommme: kræft (eksklusive hudkræft og forstadier til kræft), blodprop i hjertet med efterfølgende nedsat hjertefunktion, hjertestop med efterfølgende hjerneskade, sværere hjertesvigt, ventetid i forbindelse med invasiv behandling som fx hjerteindgreb; hjerneblødning/blodprop i hjernen, Amyotrofisk lateral sklerose (ALS), aids i udbrud, større organstransplantationer, svær psykose samt komplicerede ulykkestilfælde med behov for genoptræning.

Både Gigtforeningen og Scleroseforeningen har kritiseret den nye sygedagpengemodel.

England 
i England hedder arbejdsgiver sygedagepenge, SSP (Statutory Sick Pay) og nationale sygedagepenge hedder ESA (Employment and Support Allowance)

Se også 
 Aktivering
 Beskæftigelsespolitik
 Beskæftigelsesministeriet
 Sygedagpenge

Kilder/Henvisninger 
 https://www.borger.dk/Sider/Sygedagpenge-hvis-du-er-loenmodtager.aspx

Noter 

Arbejdsmarkedet
Anders Petersen (riffelskytte)

Anders Martinus Petersen (født 13. juli 1876 på Bogø, død 8. december 1968 i Glostrup) var en dansk konkurrenceskytte og OL-medaljetager. Han deltog i OL i Antwerpen 1920, hvor han var med til at vinde guld i holdkonkurrencen i riffel over 300 m. Han skød 53 point ud af 60, hvilket desuden indbragte ham en delt syvendeplads i den individuelle konkurrence.

OL-medaljer 
  1920 Riffelskydning, Hold, 300 m fri riffel, stående

Kilder 
 Anders Petersen Biography and Olympic Results – Sports-Reference.com 

Skytter fra Danmark
Olympiske mestre fra Danmark
École Centrale de Nantes

École Centrale de Nantes er et fransk ingeniør-institut tilknyttet France AEROTECH. 

Instituttet blev oprettet i 1919 (Institut polytechnique de l'Ouest) i 1947 (École nationale supérieure de mécanique de Nantes) og har i dag omkring 2000 studerende.

Internationalt samarbejde 
École Centrale de Nantes-samarbejdsuniversiteter:

 Top Industrial Managers for Europe (TIME): Danmarks Tekniske Universitet (DTU), École Centrale de Nantes

Noter 

Uddannelsesinstitutioner i Frankrig
Tekniske universiteter